section_heading: Povijest
paragraph_text: Osam osoba je bilo nominirano za najboljeg redatelja i najboljeg glumca za isti film: Warrenu Beattyju je to pošlo za rukom dvaput (Nebo može čekati i Crveni), kao i Clintu Eastwoodu (Nepomirljivi i Djevojka od milijun dolara). Ostala šestorica su: Orson Welles (Građanin Kane),Laurence Olivier (Hamlet), Woody Allen (Annie Hall), Kenneth Branagh (Henrik V.), Kevin Costner (Ples s vukovima) i Roberto Benigni (Život je lijep). Nitko nikad nije osvojio obje nagrade. Četiri su osvojila za najboljeg redatelja, ali ne i za najboljeg glumca: Allen, Beatty (za Crvene), Costner, Eastwood (u obje prilike). Dvojica su osvojila za najboljeg glumca, ali ne i za najboljeg redatelja: Benigni i Olivier. Konačno, trojica su izgubili obje nagrade: Beatty (Nebo može čekati), Branagh i Welles.